GDP ไตรมาส 4/59 โต 3% รับผลดีการเร่งตัวของภาคส่งออก
GDP ไตรมาส 4/59 โต 3% รับผลดีการเร่งตัวของภาคส่งออก ขณะที่ปี 59 โต 3.2%
20 ก.พ. 2560

สำนักงานคณะกรรมการพัฒนาการเศรษฐกิจและสังคมแห่งชาติ (สภาพัฒน์) แถลงว่า ตัวเลขผลิตภัณฑ์มวลรวมในประเทศ (GDP) ไตรมาส 4/59 ขยายตัวได้ 3% จากที่ตลาดคาดว่าจะขยายตัว 3.2-3.3% ขณะที่ทั้งปี 59 ขยายตัวได้ในอัตรา 3.2% ตามคาด
โดยเศรษฐกิจในไตรมาส 4/59 ถือว่าเป็นการขยายตัวต่อเนื่องจากไตรมาสก่อนหน้า โดยมีปัจจัยสนับสนุนจากการเร่งตัวขึ้นของการส่งออก การใช้จ่ายของรัฐบาลและการลงทุนรวมที่ขยายตัวขึ้น ขณะที่การใช้จ่ายภาคครัวเรือนก็ขยายตัวต่อเนื่อง ส่งผลให้เศรษฐกิจไทยทั้งปี 59 ปรับตัวดีขึ้นมาที่ 3.2% 